**OBRAZLOŽENJE IZMJENA I DOPUNA PRORAČUNA**

**UPRAVNOG ODJELA ZA ZDRAVSTVO, SOCIJALNU SKRB I HRVATSKE BRANITELJE ZA 2023. GODINU**

Županijska skupština Sisačko-moslavačke županije na 14. sjednici održanoj 22. prosinca 2022. godine donijela je Proračun Sisačko-moslavačke županije za 2023. godinu i projekcije za 2024. i 2025. godinu, Odluku o Programu javnih potreba u zdravstvu Sisačko-moslavačke županije za 2023. godinu te Odluku o Programu javnih potreba u socijalnoj skrbi Sisačko-moslavačke županije za 2023. godinu („Službeni glasnik Sisačko-moslavačke županije“, broj 16/22).

|  |
| --- |
| **GLAVA 00301 ZDRAVSTVO** |

Izmjenama Proračuna Sisačko-moslavačke županije za 2023. godinu i projekcijama za 2024. i 2025. godinu za provedbu programa iz područja **zdravstva** predlažu se izmjene sljedećih programa:

**OBRAZLOŽENJE:**

|  |
| --- |
| **PROGRAM 1001 PROGRAM JAVNIH POTREBA U ZDRAVSTVU** |

|  |  |  |
| --- | --- | --- |
| **PLAN 2023.** | **IZMJENA** | **NOVI PLAN 2023.** |
| 938.490,23 | 0,06 | 938.490,29 |

U sklopu Programa javnih potreba Sisačko-moslavačka županija osigurava sredstva za zdravstvenu zaštitu stanovnika na svom području iznad standarda utvrđenih obveznim zdravstvenim osiguranjem, a sve to u cilju pružanja dostupnosti zdravstvene zaštite, a u skladu sa Zakonom o zdravstvenoj zaštiti („Narodne novine“, broj 100/18, 125/19, 147/20, 119/22, 156/22 i 33/23).

Financijska sredstva planirana za provedbu navedenog programa povećavaju se za 0,06 eura.

* *Sudjelovanje u projektu „Rukovođenje i upravljanje za zdravlje“* - aktivnost je planirana za članarinu u Hrvatskoj mreži zdravih gradova za 2023. godinu. Izmjenama i dopunama Proračuna navedena aktivnost povećava se za 0,06 eura i iznosi 929,06 eura, sukladno ispostavljenom računu za godišnju članarinu u mreži.

**OBRAZLOŽENJE:**

|  |
| --- |
| **PROGRAM 1003 ZDRAVSTVENE USTANOVE** |

|  |  |  |
| --- | --- | --- |
| **PLAN 2023.** | **IZMJENA** | **NOVI PLAN 2023.** |
| 83.231.345,44 | 2.040.056,92 | 85.271.402,36 |

Sastavni dio proračuna Upravnog odjela su i proračuni zdravstvenih ustanova u vlasništvu Sisačko-moslavačke županije: Opće bolnice „Dr. Ivo Pedišić“ Sisak, Neuropsihijatrijske bolnice „Dr. Ivan Barbot“ Popovača, Zavoda za javno zdravstvo Sisačko-moslavačke županije, Zavoda za hitnu medicinu Sisačko-moslavačke županije, Lječilišta Topusko, Doma zdravlja Sisačko-moslavačke županije. Program 1003 Zdravstvene ustanove izmjenama i dopunama Proračuna realizirat će se u ukupnom iznosu od 85.271.402,36 eura iz prihoda koje ostvaruju ustanove (HZZO, Prihodi od prodaje nefinancijske imovine, vlastiti prihodi, prihodi za posebne namjene, pomoći EU, pomoći Ministarstva zdravstva, donacije i sl.)

Sredstva planirana za provedbu ostalih programa se ne mijenjaju.

**REKAPITULACIJA - ZDRAVSTVO**

|  |  |  |  |  |
| --- | --- | --- | --- | --- |
| **PROGRAM** | **NAZIV PROGRAMA** | **PLAN 2023.** | **IZMJENE** | **NOVI PLAN 2023.** |
| 1001 | Program javnih potreba u zdravstvu (SMŽ i GiO) | 938.490,23 | 0,06 | 938.490,29 |
| 1002 | Minimalni financijski standard - zdravstvo | 2.653.120,00 | 0,00 | 2.653.120,00 |
| 1003 | Zdravstvene ustanove | 83.231.345,44 | 2.040.056,92 | 85.271.402,36 |
| 1010 | Program unapređenja primarne zaštite | 31.006,00 | 0,00 | 31.006,00 |
|  | **U K U P N O:** | **86.853.961,67** | **2.040.056,98** | **88.894.018,65** |

|  |
| --- |
| **GLAVA 00302 SOCIJALNA SKRB** |

Izmjenama Proračuna Sisačko-moslavačke županije za 2023. godinu i projekcijama za 2024. i 2025. godinu za provedbu programa iz područja **socijalne skrbi** predlažu se izmjene sljedećih programa:

**OBRAZLOŽENJE:**

|  |
| --- |
| **PROGRAM 1004 PROGRAM JAVNIH POTREBA U SOCIJALNOJ SKRBI** |

|  |  |  |
| --- | --- | --- |
| **PLAN 2023.** | **IZMJENA** | **NOVI PLAN 2023.** |
| 603.321,46 | 1.970.923,88 | 2.574.245,34 |

Financijska sredstva planirana za provedbu navedenog programa povećavaju se za 1.970.923,88 eura za sljedeće:

* *Program obilježavanja Dana hrvatskih branitelja SMŽ* - aktivnost je povećana za 1.327,54 eura i iznosi 5.973,00 eura.
* *Pomoć socijalno ugroženim obiteljima* - aktivnost je povećana za 1.936.564,00 eura i iznosi 1.963.109,00 eura, sukladno Odluci Vlade RH o dodjeli jednokratne novčane pomoći osobama u privremenom smještaju za stradale u potresu (KLASA: 022-03/23-04/98, URBROJ: 50301-05/16-23-3 od 16. ožujka 2023. godine.
* *Program obilježavanja Dana umirovljenika i osoba starije životne dobi Sisačko-moslavačke županije* - aktivnost je povećana za 1.339,00 eura i iznosi 3.994,00 eura.
* *Program obilježavanja Dana sjećanja na žrtve Domovinskog rata* - aktivnost je planirana u iznosu od 4.000,00 eura. Sisačko-moslavačka županija će u suradnji s udrugama hrvatskih branitelja organizirati zajednički odlazak hrvatskih branitelja SMŽ u Vukovar povodom dana sjećanja na žrtve Domovinskog rata. Sredstva su osigurana za troškove prijevoza.
* *Program obilježavanja 32. obljetnice ustrojavanja prve dragovoljačke postrojbe -* aktivnost je planirana u iznosu od 4.000,00 eura. Sisačko-moslavačka županija u suradnji s Udrugom ratnih veterana “57. SAMB Marijan Celjak" organizira obilježavanje 32. obljetnicu ustrojavanja prve dragovoljačke postojbe u RH. Trošak se odnosi na provedbu programa koji će se održati 10. lipnja 2023. godine.
* *“Županijski kutak zdravlja”* - projekt je planiran u iznosu od 23.639,34 eura. Provodi ga Sisačko-moslavačka županija u partnerstvu s Domom zdravlja Sisačko-moslavačke županije i Domom za starije osobe Sisak. Projekt će se provoditi u tri faze, prva faza provodi se na području Donje Posavine i to u mjestima Preloščica, Gušće, Veliko Svinjičko, Kratečko i Lonja, druga faza provodit će se na području Gornje Posavine te treća na ruralnom području grada Novske. Mobilni tim projekta čini prvostupnik fizioterapeut i patronažna sestra.

Izmjenama proračuna za navedeni program planiran je ukupan iznos od 2.574.245,34 eura.

|  |
| --- |
| **PROGRAM 1007 REDOVNA DJELATNOST USTANOVA SOCIJALNE SKRBI** |

|  |  |  |
| --- | --- | --- |
| **PLAN 2023.** | **IZMJENA** | **NOVI PLAN 2023.** |
| 4.953.703,56 | 850.660,76 | 5.804.364,32 |

Sredstva za provedbu navedenog programa povećava se za 850.660,76 eura u odnosu na planirana sredstva. Program Redovna djelatnost ustanova socijalne skrbi financira se iz prihoda koje ostvaruju ustanove (HZZO, Prihodi od prodaje nefinancijske imovine, vlastiti prihodi, prihodi za posebne namjene, pomoći EU, pomoći, donacije i sl.).

Sredstva planirana za provedbu ostalih programa se ne mijenjaju.

**REKAPITULACIJA - SOCIJALNA SKRB**

|  |  |  |  |  |
| --- | --- | --- | --- | --- |
| **PROGRAM** | **NAZIV PROGRAMA** | **PLAN 2023.** | **IZMJENE** | **NOVI PLAN 2023.** |
| 1004 | Program javnih potreba u socijalnoj skrbi | 603.321,46 | 1.970.923,88 | 2.574.245,34 |
| 1005 | Minimalni financijski standard-(DZSNO) | 1.212.511,00 | 0,00 | 1.212.511,00 |
| 1007 | Redovna djelatnost ustanova socijalne skrbi | 4.953.703,56 | 850.660,76 | 5.804.364,32 |
|  | **U K U P N O:** | **6.769.536,02** | **2.821.584,64** | **9.591.120,66** |

|  |  |  |  |
| --- | --- | --- | --- |
| **SVEUKUPNO (ZDRAVSTVO I SOCIJALNA SKRB)** | **93.623.497,69** | **4.861.641,62** | **98.485.139,31** |